Kanggé damel kèju Brie punika dipunginakaken susu sapi ingkang dipunpanasaken dumugi boten langkung saking 37 °C lan rennet ugi dipuntambahaken.[5][6] Dadih lajeng dipuncithak kanthi ngginakaken séndhok ageng ingkang wonten bolonganipun ingkang dipunwastani pelle à brie.[5][7] Lajeng dadih kasebut dipunsukaken ing cithakan lan dipungaringaken setunggal dinten.[3][4] Lajeng dipuntambah malih kalihan sarem kanggé ngimbangi rasa legi saking susu ingkang dipunginakaken.[5] Sadèrèngipun dipunmatengaken, jamur Penicillium camemberti kaginakaken saéngga kadhapuk kulit kanthi werna putih ing bagéyan njawi kèju.[4][5][6] Proses ingkang pungkasan punika pematengan wonten ing gudhang ngandhaping lemah utawi gua ingkang nelasaken wekdal paling sekedhik sekawan minggu.[3][4][5]